als_Latn dik_Latn sag_Latn
Nis sot sesioni i ri parlamentar, drejtësia në fokus (Burimi: Shekulli, www.shekulli.com.al)
Nis sot sesioni i ri parlamentar, drejtësia në fokus
Kuvendi nis sot sesionin e ri parlamentar për vitin 2015, e cila zyrtarisht do të fillojë këtë të hënë seancën e saj të parë në orën 17:00.
Me rikthimin e opozitës në Parlament, pritet që seanca plenare të nisë mes debateve, lidhur me miratimin e programit dhe kalendarit të punës. Me votimin e këtij të fundit përcaktohen një sërë nismash dhe diskutimesh të transferuara nga sesioni i mëparshëm. Çështjet më të nxehta mbetet reforma në sistemin e drejtësisë dhe dekriminalizmi i Parlamentit, i kërkuar prej kohësh nga forca e djathtë.
Në rend të punimeve 3-javore, është edhe votimi i Guvernatorit të bankës qendrore. Me miratimin e kalendarit javën e kaluar në Konferencën e Kryetarëve, u përfshi edhe shqyrtimi dhe hedhja për votim e dekretit të Presidentit Bujar Nishani për Guvernatorin e Bankës së Shqipërisë, Genti Sejko, i cili është miratuar nga mazhoranca si anëtar i Këshillit Mbikëqyrës të Bankës së Shqipërisë.
Ndërkohë që listës së nismave parlamentare së fundmi i është shtuar edhe ligji i ri për huamarrjen, të cilin Presidenti Nishani e ktheu për shqyrtim në Kuvend.
19.01.2015
Burimi: Shekulli
als_Latn als_Latn als_Latn als_Latn als_Latn als_Latn unk als_Latn